**Criterii de eligibilitate și selecție a organizaților neguvernamentale la Rețeaua pentru Prevenirea și Combaterea Violenței împotriva Femeilor**

Statutul de membru al *Rețelei pentru prevenirea și combaterea violenței împotriva femeilor* se acordă organizațiilor neguvernametale care întrunesc și dovedesc îndeplinirea următoarelor condiții de eligbilitate și selecție.

**Criterii generale de eligibilitate a Organizațiilor non-guvernamentale:**

* **Să își exprime dorința de a deveni membri ai rețelei**
* Să desfășoare activități în mod direct sau indirect în domeniul prevenirii și combaterii violenței asupra femeilor în oricare dintre formele prevăzute de Legea 217/2003 actualizată și de Convenția de la Istanbul.
* Să susțină libertatea de alegere privind drepturile reproductive și a celor maritale.
* Să prevină și să combată discriminarea, rasismul, sexismul, homofobia și alte forme de manifestare a urii prin acțiunile desfășuratre.
* Să aibă disponibilitatea și capacitatea de-a se implica în activitățile Rețelei în prevenirea și combaterea fenomenului violenței asupra femeilor
* Să furnizeze documentele necesare adeziunii la Rețea

Selecția organizațiilor se va face prin intermediul unui *call* publicat pe site-ul Rețelei pentru prevenirea și combaterea violenței împotriva femeilor (<http://violentaimpotrivafemeilor.ro/>) și pe site-urile organizațiilor membre, precum și pe baza *recomandărilor* partenerilor de proiect pornind de la colaborările anterioare cu alte asociații și fundații ce împărtășesc obiectivele și principiile Rețelei.

**Criterii de selecție a noilor membri:**

* Să aibă specificat în statut sau, după caz, în strategia organizației sau alte documente oficiale, valori ce țin de drepturile omului, nediscriminare, promovarea egalității de șanse între femei și bărbați.
* Să nu fie afiliate politic și să aibă raporturi cu adminsitrația publică ce se bazează pe principiile autonomiei, responsabilității și legalității
* Să nu fi fost implicate în activități inițiate sau derulate de organizații extremiste și care aduc atingere drepturilor femeilor, grupurilor vulnerabile sau altor grupuri etnice
* Să dovedească interes și experiență în domeniul combaterii violenței asupra femeilor sau alte teme asociate egalității de șanse între femei și bărbați, prin acțiuni sau programe implementate.

Discutarea și aprobarea statutului de membru se face prin analizarea următoarelor documente necesare aplicării:

* copie după statutul asociației/fundației care să includă ultimele modificări,
* declarație de neafiliere politică și neimplicare în acțiuni extremiste
* formular de aplicație care să reflecte proiectele sau inițiativele care arată interesul pentru prevenirea și combaterea violenței asupra femeilor.

Decizia se ia prin consensul membrilor Rețelei/partenerilor proiectului în cadrul primei întâlniri periodice a Rețelei de după data primirii solicitării și se transmite organizațiilor aplicante în nu mai mult de 30 de zile de la data primirii aplicației.